Mahir Qasımov: “Azərbaycan xalqı 2003-cü ildə ən mühüm tarixi qərarını vermişdir” » Azərbaycan İnformasiya Agentliyi\nTarix: 15-10-2021 | Saat: 11:21\n“2003-cü il müstəqil Azərbaycanın tarixi üçün xüsusi əhəmiyyət kəsb edən ildir. Çünki məhz həmin il Azərbaycan xalqı ölkənin bundan sonra hansı yolla gedəcəyi barədə qərar verməli idi. Bu qərardan asılı olaraq ya ölkədə Heydər Əliyev siyasəti davam etməli idi, ya da Azərbaycan yenidən təhlükə və fəlakətlərlə üz-üzə qalmalı idi. Lakin Azərbaycan xalqı həmişə olduğu kimi, müdrikliyini göstərərək öz qərarını düzgün verdi, öz səsini Heydər Əliyev siyasətinə verdi.”\nBu sözləri saytımıza verdiyi açıqlamada Meliorasiya-İrriqasiya Obyektlərinin Qeydiyyatı və Suların İstifadəsinə-Mühafizəsinə Nəzarət İdarəsinin rəisi Mahir Qasımov deyib.\nMüsahibimiz bildirib ki, Azərbaycan xalqının 2003-cü ildə düzgün seçim etdiyini həmin vaxtdan ötən dövrün hər günü və bugünkü reallıqlar təsdiq edir: “Məhz xalqın düzgün seçimi sayəsində 2003-cü ildən bu günə qədər Azərbaycanda sürətli inkişaf dövrü yaşanır, Heydər Əliyev siyasəti uğurla davam etdirilir. Bu illər ərzində Azərbaycan bütün sahələrdə çox böyük uğurlara imza atıb. Beynəlxalq əlaqələr genişlənib, Azərbaycan dünya miqyasında böyük rəğbətə və nüfuza malik olan bir ölkəyə çevrilib. Azərbaycanın ikitərəfli əlaqələri getdikcə inkişaf edir, dünyada dostlarımızın sayı getdikcə artır. Bu gün üzv olduğu bütün təşkilatlarda Azərbaycanın sözünün böyük çəkisi var. Əlbəttə ki, bütün bunlar ilk növbədə Azərbaycan Prezidenti cənab İlham Əliyevin siyasi iradəsi, şəxsi nüfuzu sayəsində və yürütdüyü praqmatik siyasəti nəticəsində əldə olunmuşdur. Məhz bu siyasətin nəticəsi olaraq bu gün Azərbaycan mühüm beynəlxalq layihələrin ən etibarlı və əsas iştirakçılarından birinə, bir çox hallarda isə həm də təşəbbüskarına çevrilib. O cümlədən ötən ilin sonlarında Cənub Qaz Dəhlizinin istifadəyə verilməsi ilə Azərbaycanın artıq sadəcə regional deyil, həm də ümumdünyəvi əhəmiyyət kəsb edən, qlobal miqyaslı layihələrin həm təşəbbüskarı, həm də ən vacib iştirakçısı kimi dünya dövlətləri tərəfindən qəbul edildiyini bir daha təsdiqlədi. Bunun ölkəmiz üçün əhəmiyyətini düzgün qiymətləndirə bilmək üçün Azərbaycanın bir il bundan öncə apardığı və qələbə ilə başa çatdırdığı Vətən müharibəsinin gedişinə və nəticələrinə bir daha nəzər salmaq kifayətdir. Ölkə Prezidenti cənab İlham Əliyevin də dəfələrlə vurğuladığı kimi, əgər bizim iqtisadi müstəqilliyimiz olmasaydı, biz siyasi suverenliyimizi təmin edə bilməzdik. Əgər bizim siyasi suverenliyimiz olmasaydı, o zaman bizə müharibə aparmağa və xüsusən də onu zəfərlə başa çatdırmağa imkan verməzdilər. İqtisadi müstəqillik isə ilk növbədə məhz Cənub Qaz Dəhlizi kimi möhtəşəm layihələrin reallaşdırılması ilə əldə olunur.”\nDaha sonra Mahir Qasımov qeyd edib ki, Azərbaycanın Ölkə Prezidenti, Ali Baş Komandan İlham Əliyevin rəhbərliyi ilə Vətən müharibəsində əldə etdiyi şanlı Qələbə xalqımızın çoxəsrlik tarixinin ən böyük və ən şərəfli hadisəsidir: “Məlumdur ki, Ermənistan tərəfindən işğal olunmuş Azərbaycan ərazilərinin düşmən əsarətindən xilas edilməsi istiqamətində ilkin mühüm addımlar Ümummilli Lider Heydər Əliyev tərəfindən atılmışdır. Ulu Öndər müstəqil Azərbaycan dövlətinin başçısı kimi iştirak etdiyi bütün beynəlxalq tədbirlərdəki çıxışlarında Qarabağın xalqımıza məxsus olduğunu bəyan etmiş, bu münaqişənin ilk növbədə sülh yolu ilə, danışıqlar vasitəsilə həll olunmasına tərəfdar olduğunu, əks halda isə müharibə yolunun da mümkünlüyünü vurğulamışdır. Ulu Öndər Heydər Əliyev Azərbaycan Respublikasının Prezidenti kimi müstəqil dövlətin milli ordu quruculuğunun əsaslarını yaratmış və silahlı qüvvələrimizin peşəkar kadrlarla, yeni nəsil mütəxəssislərlə, müasir texnika ilə təchiz edilməsi istiqamətində əhəmiyyətli addımlar atmışdır. Ölkəmizin iqtisadiyyatını inkişaf etdirmək və zəruri hazırlıq işlərini aparmaq baxımından vaxt və imkan qazanmaq üçün atəşkəs sazişinə nail olması da Ulu Öndərin tarixi xidmətlərindəndir. Bütün bunlarla yanaşı, Azərbaycanın ərazi bütövlüyünün bərpa edilməsi tarixi missiyansını məhz Ali Baş Komandan cənab İlham Əliyev həyata keçirdi. Bu məqsədlə Prezident İlham Əliyev, ilk növbədə, Azərbaycan Respublikasını iqtisadi cəhətdən uğurla inkişaf etdirmişdir. Ölkəmizə rəhbərlik etdiyi 18 il ərzində dövlət başçısı Azərbaycanda iqtisadi cəhətdən bütün sahələrdə şaxələnmiş böyük inkişafa nail olmağı təmin etmişdir. Bir çox nüfuzlu beynəlxalq maliyyə qurumları müstəqil Azərbaycan Respublikasının iqtisadi göstəricilərinə görə regionda və dünyada ən yüksək reytinqə malik olan dövlətlərdən birinə çevrildiyini dönə-dönə, dəfələrlə bəyan etmişlər. Ölkə Prezidenti cənab İlham Əliyevin ölkənin müdafiə qüdrətinin artırılması istiqamətində ardıcıl olaraq həyata keçirdiyi davamlı və məqsədyönlü siyasət tarixi Qələbəyə aparan yolun ən mühüm amilidir. Ordu quruculuğu sahəsində həyata keçirilmiş böyük islahatlar: şəxsi heyət arasında azərbaycançılıq, hərbi-vətənpərvərlik tərbiyəsinin qüvvətləndirilməsi, ordumuzun ən müasir hərbi texnika ilə silahlandırılması, yüksək ixtisaslı, peşəkar zabit korpusunun formalaşdırılması Azərbaycana regionda ən güclü orduya sahib olmaq imkanı vermişdir. Hələ neçə illər bundan qabaq ən nüfuzlu beynəlxalq hərbi ekspertlər Azərbaycan Ordusunu bütün əsas göstəricilərinə görə dünyanın ən güclü əlli ordusundan biri hesab etmişdilər. Sözsüz ki, Azərbaycanın beynəlxalq nüfuzunun artırılması, bütün dünyada etibarlı müttəfiqlərin və tərəfdarların qazanılması da tarixi Qələbəni təmin edən əsas amillərdəndir. Bu gün dünyanın istənilən ölkəsi ilə müqayisədə Azərbaycan Respublikasında yaranmış çox möhkəm xalq-iqtidar birliyi mövcuddur. Prezident İlham Əliyevin siyasəti və səyləri nəticəsində əldə olunmuş bu möhtəşəm birlik böyük Qələbəmizin ən etibarlı təməli olmuşdur. Bütün bunlar bir daha sübut edir ki, Azərbaycan xalqı 2003-cü ildə ən düzgün seçimini etmiş, ən mühüm tarixi qərarını vermişdir.”\n12121 dəfə oxunub.


OPEK Archives - Qafqaz Xəbər Agentliyi - qafqaznews.az\nKüveytli nazirdən neftin qiymətinə dair – VACİB AÇIQLAMA\nMarch 14, 2017 14:02 Admin\n“OPEK və kartelə üzv olmayan neft hasilatçısı ölkələri noyabrın 30-da Vyanada qəbul olunan və yanvarın 1-dən tətbiq edilməyə başlanılan hasilatın azaldılması barədə anlaşmasını uzatmalıdır”. “Report” “RİA Ətraflı →\nOPEK-in Vyana görüşü “dalana dirəndi”\nOctober 29, 2016 09:19 Admin\nOPEK-in Vyana görüşü “dalana dirəndi”. Trend-in “RİA Novosti”-yə istinadən verdiyi məlumata görə, İraq və İran bəyan edir ki, OPEK hasilatın səviyyələrini düzgün qiymətləndirmir və öz Ətraflı →\nOPEK-in qərarından sonra neftin qiyməti kəskin bahalaşdı\nSeptember 29, 2016 09:21 Admin\nBrent markalı neftin qiyməti OPEK-in qərarı barədə məlumatlar fonunda 5,33% bahalaşıb. Bu barədə Oxu.Az ICE London qitələrarası birjasında keçirlən hərracların nəticələrinə istinadən xəbər verir. Hazırda Ətraflı →\nKİV: OPEK prezidenti Londonda həbs edilib\nOctober 3, 2015 09:30 Admin\nO rüşvət və çirkli pulların yuyulmasında şübhəli bilinir. Londonda Neft İxrac Edən Ölkələr Birliyinin (OPEK) hazırki prezidenti Dizani Elison-Madueke həbs edilib. Oxu.Az-ın məlumatına görə, bu Ətraflı →\nSeptember 10, 2014 17:26 Admin\nBu il ilk dəfədir ki, bir barel neftin qiyməti 100 dollardan aşağı enib


Vüsal Quliyev dövlət qurumlarının fəaliyyətində şəffaflığın və hesabatlılığın artırılmasında ictimai şuraların rolunu qeyd edib - DiasporPRESS\nQHT-dövlət münasibətlərinə həsr olunmuş növbəti Respublika zona konfransı Qəbələdə keçirilib.\nPrezident Administrasiyasının Qeyri-hökumət təşkilatları ilə iş və kommunikasiya şöbəsinin sektor müdiri Vüsal Quliyev konfransda çıxış edərək, müasir dövrdə qeyri-hökumət təşkilatlarının vətəndaş cəmiyyəti quruculuğu və ölkənin demokratikləşməsi prossesinin vacib institutlarından birinə çevrildiyini vurğulayıb.\nO, dövlət orqanları ilə QHT sektorunun bərabərhüquqlu tərəfdaşlıq prinsipləri əsasında sıx əməkdaşlığının vətəndaş cəmiyyətinin inkişafı, ictimai iştirakçılığın təmin olunması, habelə milli maraqların qorunması üçün böyük əhəmiyyət kəsb etdiyini qeyd etdi. V.Quliyev QHT-dövlət münasibətlərində yeni mərhələnin başladığını bildirərək, Azərbaycan Respublikasının Prezidenti cənab İlham Əliyevin müvafiq fərmanı ilə yeni yaradılmış Qeyri-Hökumət Təşkilatlarına Dövlət Dəstəyi Agentliyinin fəaliyyətinə və qarşısına qoyulmuş vəzifələrə diqqəti çəkib.\nSəmərəli ictimai nəzarət mexanizmlərinin inkişaf etdirilməsinə toxunan V.Quliyev dövlət qurumlarının fəaliyyətində məhsuldarlığın, eləcə də şəffaflığın və hesabatlılığın artırılmasında ictimai şuraların əhəmiyyətli rolunu qeyd etdi. O, dövlət qurumlarında ictimai şuraların şəffaf və səmərəli fəaliyyətinin genişləndirilməsinin aktuallıq kəsb etdiyini vurğulayaraq, onlara müvafiq dəstəyin göstərilməsinin, eləcə də ictimai şuraların fəaliyyəti nəticəsində əldə olunan nəticələrin ümumiləşdirilməsini və ictimaiyyətə təqdim olunmasının zəruriliyini bildirdi.


Düşükdən sonra hamiləlik haqqında nələri bilməliyik? - Anayam.az\nHamiləlik dövründə yaşanan düşükdən sonra hamiləlik haqqında düşünəndə bir çox qadının tərəddüd etməsinə səbəb olur. Buna görə də, gələcək analara hamiləlik dövründə bu haqda məlumat verilməlidir.\nHamiləlikdə düşüyə nə səbəb olur?\nHamiləlik dövründə düşük bir çox faktorla əlaqələndirilə bilər;\nGələcək anada irsi xəstəliklər,\nEmbrionun uşaqlığa yapışmaması,\nİnkişaf mərhələsində görülən anormal xəstəliklər,\nGələcək ananın siqaret və ya spirtli içki kimi maddələrdən istifadəsi,\nGələcək ana özünü yorur, ağır şeyləri qaldırır və ya zorakılığa məruz qalır,\nÜrək və böyrək xəstəlikləri kimi xroniki xəstəliklər düşmənin səbəblərindəndir.\nFaydalı məqalə Hamiləlik zamanı düşük əlamətləri\nDüşükdən dərhal sonra hamilə qalmaq olarmı?\nBu, gələcək anaların çox maraqlandığı suallardan biridir. Mütəxəssislər, gələcək ananın hamilə qalması üçün düşükdən sonra qalan qalıqların çıxması üçün 3-6 ay gözləməyin lazım olduğunu söyləyirlər. Ancaq araşdırmalara görə düşüksən sonrakı ilk 3 ayda hamilə qalma ehtimalı daha yüksəkdir. “Gələcək ana olan hər kəs düşükdən dərhal sonra hamilə qala bilər” demək düzgün deyil. Bu, düşüyə səbəb olan vəziyyətlə əlaqədardır, lakin normal vəziyyətdə hamiləlik düşükdən sonra baş verə bilər.\nDüşükdən sonra ovulyasiya nə vaxt baş verir?\nDüşükdən sonra ovulyasiya dövrü növbəti menstruasiya dövründə baş verir. Bununla birlikdə ovulyasiya hər menstruasiya dövründə baş verə bilməz. Bunun üçün gələcək analar bir neçə həftə gözləməli olurlar.\nİkinci dəfə düşük ehtimalı nədir?\nİlk düşüyə səbəb olanları bilmək, ikinci hamiləlik dövrü üçün çox vacibdir. İkinci dəfə düşük düşmə ehtimalı olsa da, bu nisbət birincidən azdır. Lakin, hamilə qalmadan əvvəl düşüyə səbəb olacaq vəziyyətlər həll edilməlidir. İkinci dəfə düşüyün olmaması üçün həkim nəzarətində olmanız vacibdir.\nTəkrarlanan düşüklər hamiləliyə ziyanı varmı və sağlam hamiləlik üçün nə etməli?\nArdıcıl baş verən düşüklər gələcək ananı qorxuya hətta ümidsizliyə sövq edə bilər. Ancaq gələcək ananın psixoloji vəziyyəti əsas səbəb ola bilər. Təkrarlanan düşük hamiləlik üçün bir maneə deyil. Bu tamamilə bağlı olduğu səbəb ilə bağlıdır. Baş verən düşüyün səbəbini müəyyənləşdirmək və müalicə mütləqdir. Düşükdən sonra yenidən hamilə qalan gələcək analar eyni problemlə qarşılaşmamaq üçün çox diqqətli olmalıdırlar. Hər şeydən əvvəl, bu dövrü bir həkim nəzarəti altında keçirməlidirlər və həkimin tövsiyələrini yerinə yetirməlidirlər. Hamiləlikdə düşüyün qarşısını almaq üçün ana;\nYemək və içkisinə diqqət yetirməli,\nSiqaret və spirt kimi zərərli maddələrdən qətiliklə çəkinməli,\nSağlam bir pəhrizin qayğısına qalmalı,\nAğır yük qaldırmamalı,\nŞiddətə məruz qalmamalı,\nBol su içməlidir.\nGələcək ana psixoloji vəziyyətinə mənfi təsir edəcək vəziyyətlərdən uzaq durmalı və həkimə müraciət etmədən heç bir dərman qəbul etməməlidir.


Bu yay transferə ən çoх pul хərcləyən 10 klub (Siyahı) » Milliyet.Az\nMilliyet.Az » İdman » Bu yay transferə ən çoх pul хərcləyən 10 klub (Siyahı)\nAvropada transferə nə qədər pul хərclənib?\nİngiltərənin Premyer Liqa klubları tərəfindən yayda transferlərə хərclənən pulun ümumi məbləği müəyyənləşib.\nmilliyyet.az-ın məlumatına görə, ingilis klubları ümumilikdə 1 milyard 172 milyon 600 min avro pul хərcləyib.\nBununla da Premyer Liqa "bir transfer dövründə ən çoх pul хərcləyən liqa" rekordunu qırıb. İngilislər ötən yay 1 milyard 54 milyon 930 min avro хərcləməklə rekorda imza atmışdı. Premyer Liqanı 576.45 milyon avro ilə İtaliya A Seriyası izləyir. İspaniya La Liqasında transferə 572.95, Almaniya Bundesliqasında 410.43, Fransa Liqa 1-də isə 308.55 milyon avro хərclənib. Türkiyənin Super Liqa klubları transferə cəmi 84.89 milyon avro sərf edib.\nPremyer Liqanın yeni rekordunda ən böyük pay sahibləri "Mançester Siti" və "Mançester Yunayted" olub. "Mançester Siti" bu yay 203.38 milyon avro pul хərcləyib. Bununla da onlar "transferə ən çoх pul хərcləyən klub" olub.\n"Siti"nin 74 milyon avroya "Volfsburq"dan aldığı 24 yaşlı belçikalı yarımmüdafiəçi Kevin De Bruyne "2015/16 mövsümünün ən bahalı futbolçusu" olub. De Bruyne "transferi üçün ən çoх pul хərclənən futbolçular" siyahısında Kriştiano Ronaldo, Qaret Beyl, Neymar, Luis Suares, Ceyms Rodriges və Angel Di Mariadan sonra 7-ci olub.\nRaheem Sterlinq üçün "Liverpul"a 62.5, Nikolas Otamendi üçün "Valensiya"ya 44.6 milyon avro ödəyən "Mançester Siti" yayın ən bahalı 6 transferindən 3-nə imza atıb.\nMançesterin digər təmsilçisi "Mançester Yunayted" də boş dayanmayıb və 139.64 milyon avro хərcləməklə bu siyahıda 3-cü klub olub. Morqan Şkneyderlini 35, Mempis Depayı 27.5, Matteo Darmianı 18, Bastian Şvaynştaygeri 9 milyon avroya alan "qırmızı şeytanlar" ən böyük transferini sonda reallaşdırıb. Belə ki, "Mançester Yunayted" transfxer pəncərəsinin bağlanmasına dəqiqələr qalmış "Monako"dan 19 yaşlı forvard Antoni Martialı heyətinə qatıb. Mançester təmsilçisi bu transferi 55 milyon avroya gerçəkləşdirib. Bununla da Martial yayda 20 yaşından aşağı ən bahalı futbolçu olub.\n"Ən çoх pul хərcləyən klublar" siyahısında Mançester klublarının arasına 142 milyon avrodan kçən "Valensiya" gerib. İspaniya klubu "Benfika"dan Rodriqonu 30, Andre Qomesi və Joao Kanselonu 15, "Mançester Siti"dən Alvaro Neqredonu 28 , "Monako"dan Aymen Abdennuru 25, "Selta"dan Santi Minanı 10, Yoel Rodrigesi 2, "Braqa"dan Aderlan Santosu 10, "Brügge"dən Matey Rayanıı 7 milyon avroya alıb.\n1. Mançester Siti (İngiltərə) - 203,38 milyon avro\n2. Valensiya (İspaniya) - 142 milyon avro\n3. Mançester Yunayted (İngiltərə) - 139,64 milyon avro\n4. Atletiko (İspaniya) - 139,5 milyon avro\n5. Yuventus (İtaliya) - 127,4 milyon avro\n6. PSJ (Fransa) - 116,1 milyon avro\n7. Liverpul (İngiltərə) - 111,91 milyon avro\n8. Milan (İtaliya) - 90,97 milyon avro\n9. Real (İspaniya) - 89,5 milyon avro\n10. İnter (İtaliya) - 86,45 milyon avro\nMəşhur futbolçudan Nepala 7 milyon bəxşiş\nDünyanın ən varlı futbol klubları bəlli oldu\n"Qırmızı Şeytanlar" türk ulduzu alır


Almaniyada 129 min ecnebi axtarisdadir - Azadliq Xeber\nAlmaniyada 129 min ecnebi axtarisdadir\nAlmaniyada 300 minə qədər insan axtarışdadır.\nAPA-nın "Welt am Sonntag" nəşrinə istinadən verdiyi məlumata görə, axtarışda olanlardan 129 min nəfəri ölkəni tərk etməli olan əcnəbilərdir.\nAlmaniya Daxili İşlər Nazirliyi hesab edir ki, həmin əcnəbilərin bir hissəsi məlumat vermədən artıq ölkəni tərk etmiş ola bilər.\n"Welt am Sonntag" nəşri yazır ki, ölkədə siyasi motivlərlə cinayətlərin də sayı artıb. Bu motivlərlə axtarışda olanların sayı 2017-ci illə müqayisədə 2 dəfədən çox artaraq 4411 nəfərə çatıb. 3100-dən çox order "dini ideologiya" kateqoriyasında cinayətlərlə bağlı axtarışlarla əlaqədar verilib.


“Biz qul deyilik, dənizçiyik” - Mübariz Mənsimovun işçiləri üsyan etdi » Sfera.az Azərbaycanda özəl xəbərlər, araşdırmalar, təhlillər və müsahibələrin tək ünvanı\n20:03 / 24.02.2021\n"Palmali Shipping” şirkətinin onlarla gəmisi Aralıq dənizindəki limanlarda tərk edilmiş vəziyyətdədir.\nSfera.az xəbər verir ki, Türkiyə mediasının yazdığına görə, "Shovket Alekperova” adlı şirkət gəmisi 9 aydır Zeytinburnuda lövbərdə gözləyir. Həmçinin şirkətin 150 işçisinin yüzminlərlə dollar dəyərində olan maaşlarını ala bilmədiyi də iddia edilir. Maaşlarını ala bilməyən işçilər gəmidəki yemək və təmiz su çətinliyindən də əziyyət çəkirlər.\nHazırda "Shovket Alekperova” gəmisinin heyəti "Twitter”də paylaşım edərək səsini eşitdirməyə çalışır.\nHeyətin son "tweet”ində, "9 aydır Zeytinburnuda lövbər gözləyirik. "Palmali Shipping” bizə maaşımızı vermir. Maaşlarımız üçün mübarizə aparırıq. 17-18 aydır maaş almırıq. Biz qul deyilik, dənizçiyik. Ailəmiz əziyyət çəkir. Psixologiyamız pozulub. Bizə haqqımızı verin”,-ifadələrinə yer verib.\nQeyd edək ki, digər bir hadisə Beyrutda lövbər atan "Palmali Shipping”ə məxsus bir tankerdə doqquz günlük aclıq aksiyası keçirilmişdi, heyət üzvlərinin evlərinə təyyarədə göndərilməsi ilə nəticələnmişdi. Həmin vaxt itirilmiş maaşların bir hissəsini ödəmək üçün onlara 114 min dollar təklif edilmişdi.\nSOCAR neft şirkəti də Mübariz Mənsimova məxsus Palmali qrupuna qarşı Londondakı Beynəlxalq Arbitraj Məhkəməsində bir sıra iddia qaldırmışdı. 2018-ci ildə və ondan sonrakı dövrlərdə açılan iddialardan 3-ü həllini tapdı. London Beynəlxalq Arbitraj Məhkəməsi "Palmali”nin "Socar”a 3 məhkəmədən ümumilikdə 245 milyon dollar təzminat ödəməsinə qərar verdi.\nXatırladaq ki, 2018-ci ildə iflas edən "Palmali Shipping” şirkətinin qurucusu Mübariz Mənsimov İstanbulda Fətullahçı Terror Təşkilatı (FETÖ) ilə əlaqədar aparılan istintaq çərçivəsində mart ayında nəzarətə götürülüb və İstanbul Baş Prokurorluğu tərəfindən hazırlanan iddianamədə Mənsimov haqqında "FETÖ / PDY silahlı terror təşkilatına üzv olmaq” ittihamı ilə 7.5 ildən 15 ilədək həbs cəzası verilməsi barədə cinayət işi açılıb. (Yenisabah.az)\nMövlud Çavuşoğlu Rusiyanın Türkiyəyə uçuşları ləğv etməsindən danışdı\nTürkiyə Xarici İşlər Nazirliyi Rusiyanın hava nəqliyyatını məhdudlaşdırmaq qərarını şərh edib. Sfera.az-ın məlumatına görə, Türkiyənin xarici işlər naz...\nDünya üçün yeni nüvə TƏHLÜKƏSİ: 2 il içərisində...\nYaponiyanın Fukuşima nüvə elektrik stansiyasının çirkab suları okeana axıdılacaq. Sfera.az xəbər verir ki, bu barədə Yaponiya hökuməti qərar verib. Bel...\nAvstriyanın Səhiyyə naziri yorulduğunu əsas gətirərək, istefa verib. Sfera.az xəbər verir ki, COVID-19 epidemiyasının gətirdiyi iş yükündən bezdiyini ...\n"Ermənistan prezidenti ingilis agentidir" - Barəsində cinayət işi açıla bilər\nErmənistanın paytaxtı Yerəvan şəhərində 53 vəkil ölkə prezidentinin İngiltərə vətəndaşı olduğu və bəzi özəl məlumatlarını erməni xalqından gizlətdiyi iddiası il...\nİtkin hərbçilərin valideynləri Paşinyanla görüş tələb edir\nBu gün hərbi əsirlərin və itkin düşmüş hərbçilərin valideynləri Ermənistan hökumətinin binası qarşısına toplaşıblar. Sfera.az news.am-a istinadla ...\nRusiya ilə Ukrayna arasında müharibə başlayacaqsa... – Politoloq hadisələrin inkişaf ehtimalları haqda\n"Ukrayna-Türkiyə siyasi-hərbi əməkdaşlığı Rusiya qarşı yönəlməyib və bunu Moskva da yaxşı başa düşür”. Sfera.az-ın məlumatına görə, bunu politoloq...


Palitra qəzetiFransalı idmançı: “Azərbaycan iki ildə çox inkişaf edib”\nFransalı idmançı: “Azərbaycan iki ildə çox inkişaf edib”\nTarix: 18.06.2015 | Saat: 21:16:00 | E-mail | Çapa göndər\nDünən Heydər Əliyev adına İdman-Konsert kompleksində “Bakı-2015” Avropa Oyunları çərçivəsində sərbəst güləşçilər öz güclərini sınadılar.\nYarışlarda fransalı güləşçilər də iştirak edirdilər. Fransa güləş komandasının rəsmisi David Legrand Oyunlarla bağlı fikirlərini qəzetimizə bildirdi: “Fransanı “Bakı-2015” yarışlarında güləş üzrə 8 kişi, 4 qız olmaqla 12 idmançı təmsil edir. İdmançılarımıza ümidlərimiz böyükdür. İnanıram ki, bu Oyunlardan medalla vətənimizə qayıdacağıq”.\nDavid Legrand yarışların təşkilatçılığından da razılıq etdi: “Yarışları izləmək üçün hər bir şərait yaradılıb. İdmançılar üçün də məşq üçün lazımi imkanlar var. Atletlər kəndində qalmaq şəraitimiz çox gözəldir. Yarışların keçirildiyi yer də çox geniş və rahatdır. Heç bir narahatçılıq olmadan istənilən informasiyanı ala bilirik”.\nFransa komandasının rəsmisi iki il bundan əvvəl də Bakıda güləş yarışlarında olduğunu dedi: “2013-cü ildə güləş üzrə keçirilən beynəlxalq yarışda iştirak etmək üçün Azərbaycana gəlmişdim. Bu iki il ərzində sizin ölkəniz çox inkişaf edib. Bakı çox dəyişib”.\nFransa komandasının güləşçisi Aurelie Basset də öz fikirlərini bizimlə bölüşdü: “Çox yaxşı təşkilatçılıq var. Yarışlar da çox maraqlıdır. Kim güclüdürsə, yaxşı hazırlaşıbsa rəqibi üzərində qalib gələ bilir. Yarışları diqqətlə izləyirəm. Azərbaycan güləşçilərinin də yarışlara ciddi hazırlaşdıqları müşahidə olunur”.\nAurelie Basset də iki ildə Azərbaycanın çox inkişaf etdiyini bildirdi: “Azərbaycan çox gözəl ölkədir. İki il bundan əvvəlki illə müqayisədə daha da gözəlləşib. Geniş küçələriniz var. Hələ ki, şəhəri tam gəzməmişəm. Amma vaxt olan kimi Bakının görməli yerlərində olacam”.


Ermənistan Baş Qərargah rəisi postuna gətirilən Qalstyan - Silah qaçaqmalçısı - 7Times.Az – Son Xəbərlər, Dünya Xəbərləri və Multimedia\nErmənistan Baş Qərargah rəisi postuna gətirilən Qalstyan – Silah qaçaqmalçısı\nErmənistanda general Onik Qasparyanın Baş Qərargah rəisi postundan yola salınmasından sonra onun vəzifəsi müvəqqəti olaraq müavini Stepan Qalstyana tapşırıldı. Paşinyanın namizədi Artak Davtyandır, lakin prezident bu təklifi qəbul etmədi…\nBaş Qərargah rəisi vəzifəsini icra edən general-leytenant S.Qalstyan Ermənistan hava qüvvələrinin zabiti olub, Paşinyanın hakimiyyətə gəlişindən sonra hərbi karyerası daha da çiçəklənib. Adının Ermənistandan Afrikaya silah qaçaqmalçılığı işində əsas təşkilatçı kimi keçməsi maraqlıdır:\nHər şey 2012-ci ilin 30 noyabr tarixində “Ridge Airvays” aviaşirkətinə məxsus IL-76 təyyarəsinin Konqonun paytaxtı Brazzivalidə Maya-Maya hava limanından 500 metr uzaqlıqdakı yaşayış məntəqəsi ərazisində qəzaya düşməsi ilə ortaya çıxmışdı.\nQəzada göyərtədə olanlar və təyyarənin düşdüyü ərazidə yaşayan 32 yerli sakin həlak olmuşdu. Təyyarənin göyərtəsində olan 5 nəfər Ermənistan vətəndaşı idi.\nBu qəza təkcə 5 erməninin və 32 konqolunun həyatına son qoymadı, həm də qəzadan sonra ortaya çıxan faktlar Ermənistanın qanunsuz silah alverinin üstündəki sirr pərdəsini açdı. Ermənistan hakimiyyəti təyyarənin saxta qeydiyyat nömrəsi ilə uçduğunu, reysterdən çıxartdıqlarını iddia etsə də, “Ridge Airvays” şirkətini qeyri-rəsmi olaraq idarə edən Ermənistan silahlı qüvvələrinin baş qərargah rəisinin müavini Stepan Qalstyanın arvadı Natalia Qalstyan idi.\n“Ridge Airvays” şirkəti 2012-ci ildə fəaliyyətini dayandırıb, lakin Afrikada işləyən erməni pilotlar qəzadan sonra Ermənistan mediasına bildirmişdilər ki, Stepan Qalstyana məxsus “Ala International LTD” şirkətinin adı altında daha 4 təyyarə “Qara qitə”də uçur.\nAfrikada qanunsuz silah və digər malların daşınmasını həyata keçirən erməni aviaşirkətlərinin böyük əksəriyyətinin sahibləri Ermənistan ordusunun keçmiş zabitləridir. Məlumatlara görə, Stepan Qalstyan uzun illərdir bu şəbəkənin başında dayanır. modern.az


Azərbaycan mülki aviasiyasının 80 yaşı tamam olur - AZƏRTAC – Azərbaycan Dövlət İnformasiya Agentliyi\nAzərbaycan mülki aviasiyasının 80 yaşı tamam olur\nİyunun 2-də Azərbaycan mülki aviasiyasının 80 yaşı tamam olur. Bu 80 il ərzində Azərbaycan aviasiyası ən sadə təyyarələrdən başlamış praktiki olaraq Yer kürəsinin istənilən nöqtəsinə birbaşa uça bilən müasir hava laynerlərin istifadəsinə qədər böyük yol keçib. Əlamətdar haldır ki, aviasiyanın yubileyi ölkəmizin inkişafının yeni dövrünə təsadüf edib və Azərbaycan Xalq Cümhuriyyətinin 100 iliyi ilə eyni vaxtda düşüb. Azərbaycan Xalq Cümhuriyyətinin baniləri firavan, sabit, müasir və müstəqil dövlət qurmağı arzu edirdilər.\nAzərbaycanın müasir aviasiyasının strukturu və vəziyyəti barədə statistik məlumatları, habelə ölkəmizdə mülki aviasiyanın inkişafına aid tarixi materialları AZƏRTAC-a “Azərbaycan Hava Yolları” (AZAL) Qapalı Səhmdar Cəmiyyətinin mətbuat xidmətinin rəhbəri Paşa Kəsəmənski təqdim edib.\nAzərbaycan mülki aviasiyasının inkişaf tarixindən\nAzərbaycan Milli Aviasiyasının tarixi 1938-ci il iyunun 2-dən başlanır. Həmin gün Xalq Komissarları Sovetinin qərarı ilə Bakı aviaqrupu mülki aviasiyanın müstəqil struktur vahidinə çevrilib. Lakin Bakıda təyyarələrdə ilk uçuşlar hələ 1910-cu ildə qeydə alınıb. O vaxt rus aviatoru və təyyarə sınaqçısı Sergey Utoçkin tərəfindən Balaxanı şosesi səmasında “Farman” tipli aeroplanda həyata keçirilmiş 4 nümunəvi uçuş Bakı səmasında ilk uçuş kimi tarixə düşüb. Sonradan ölkəmizdə təyyarədə uçuşların sayı artıb və mütəmadi xarakter alıb. 1910-cu ildən başlayaraq Bakıda və Yevlaxda aerodromlar tikilib istifadəyə verilib, Bakıda aviamodelçilik geniş miqyas alıb.\n...1915-ci ildə Peterburq dəniz aviasiyası zabitləri məktəbinin Bakı filialı fəaliyyətə başlayıb. 1923-cü ildə “Yunkers” təyyarəsində Bakı-Tbilisi-Bakı marşrutu üzrə ilk sərnişindaşıma reysi həyata keçirilib, 1928-ci ildə respublikada ikinci beynəlxalq reys - Xarkov-Bakı-Pəhləvi marşrutu açılıb. 1933-cü ildə Bakıda “Binə” aeroportunun tikintisi başa çatıb. 1937-ci ildə Bakı-Moskva marşrutu üzrə müntəzəm reyslər açıldı, aviatraslar şəbəkəsi genişləndi: Bakı-Moskva, Bakı-Xarkov, Bakı-Rostov, Bakı-Qroznı. Respublika daxilində Zaqatalaya, Şəkiyə və Naxçıvana təyyarələr uçurdu. Ölkədə aerodromlar tikilir, infrastruktur şəbəkəsi genişlənir, aviasiya məktəbləri və aeroklublar yaradılırdı.\n1965-ci ilə qədər Bakıda yeni aeroport tikintisi və uçma-enmə zolağının modernləşdirilməsi üzrə xeyli iş görüldü. Yeni avilaynerlər və aeroportun yeni imkanları sayəsində Moskva, Kiyev, Sverdlovsk (indiki Yekaterinburq), Kuybışev (indiki Samara), Daşkənd, Novosibirsk ilə müntəzəm hava rabitəsi yaratmaq mümkün oldu. 1955-ci ilə qədər Bakı aeroportunda təyyarələrin uçması və enməsi vizual nəzarət əsasında həyata keçirilirdi. İndi isə nəzarət üçün RLS-dən istifadə edilir.\n1969-cu ildə ümummilli lider Heydər Əliyev respublikanın rəhbəri təyin ediləndən sonra Azərbaycan mülki aviasiyasının inkişafında yeni səhifə açıldı. Həmin dövrdə Azərbaycanın aviasiyası yeni səviyyəyə çıxdı.\nO illərdə mülki aviasiyanın bütün sektorları – həm Bakı ilə SSRİ-nin digər iri şəhərləri arasında sərnişin daşınmasının nəzərdə tutulduğu böyük aviasiya, həm də el arasında “kukuruznik” deyilən, kənd təsərrüfatı təyinatlı helikopter nəqliyyatı inkişaf edirdi.\nYevlaxda və Zabratda etibarlı işləməsi ilə fərqlənən “AN-2” “kukuruznik”lərindən ibarət aviasiya dəstələri yaradıldı. Bu helikopterlər qısa məsafələrə uçuşlar da keçirirdilər. Lakin az sonra Azərbaycanda “YAK-40” tipli yeni təyyarələr yarandı. Həmin dövrdə bu təyyarələr sovet aviasiya sənayesinin yerli xətlər üçün təklif edə biləcəyi ən yaxşı laynerlər idi.\nPlanlı sovet iqtisadiyyatı şəraitində Bakı aviasiya dəstəsi üçün yeni laynerləri və onların tamdəyərli istismarı üçün tələb olunan bütün başqa vasitələri mərkəzdən “qoparmaq” heç də asan məsələ deyildi. Heydər Əliyev dərhal bu məsələni həll etdi və Bakıda müasir reaktiv laynerlərin istismarının mənimsənilməsi üzrə işlər başlandı.\nBu gün öz yerini “Boeing” və “Airbus” laynerlərinə güzəşt etmiş “TU-154” təyyarələri artıq tarixə qovuşub, lakin təyyarəçilər “TU-154”ləri həmişə səmimiyyətlə xatırlayırlar. Axı məhz həmin təyyarələr mülki aviasiyanı etibarlılıq və səmərəlilik baxımından tamamilə yeni səviyyəyə çatdırıblar.\nAviasiyanın Qarabağ salnaməsi\n1992-ci il aprelin 8-də Qarabağ səmasına qalxan “SU-25” qırıcı təyyarəsi erməni işğalçılarının mövqelərinə raket zərbələri endirdi. Bu təyyarənin şturvalı arxasında baş leytenant Vaqif Qurbanov əyləşmişdi. Yeni nəslə aid ilk azərbaycanlı hərbi pilot, Borisoqlebski aviasiya məktəbinin məzunu Vaqif Qurbanov və onun dostları bu təyyarənin qaçırılması planını reallaşdırdılar. Çoxsaylı döyüş uçuşları keçirmiş Qurbanov düşmənin yerüstü obyektlərini məhv etmiş, bir erməni təyyarəsini və Ermənistan tərəfdə döyüşən Rusiya hərbi helikopterini vurmuşdu. 1992-ci il iyunun 14-ü Vaqif və onun döyüş maşını üçün sonuncu gün oldu. Onun idarə etdiyi “SU-25” qeyri-bərabər döyüşdə düşmən tərəfindən vuruldu. Vaqif Qurbanovun igidliyi və qəhrəmanlığı Vətənə və doğma xalqa fədakarcasına məhəbbətin parlaq nümunəsi kimi yaddaşlarda qalacaq.\n... 1992-ci il yanvarın 28-də blokadada olan Şuşaya Ağdamdan sərnişin daşıyan “Mİ-8” mülki təyyarəsi Şuşa ətrafında ermənilərin mövqelərindən buraxılmış raketlə vuruldu. Zabrat aviasiya dəstəsinin pilotu Viktor Seryoqinin idarə etdiyi bu helikopterdəki 44 nəfərin hamısı – bütün sərnişinlər də, heyət üzvləri də həlak oldu...\n...Pilot Yavər Əliyev və onun aviator dostları Zakir Əliyev, Xanlar Səttarov, Edison Həsənov və Mirməmməd Ağayev “Mİ-24” helikopterlərindən ibarət döyüş eskadrilyası yaratdılar. Artıq müharibədə təcrübə toplamış bu aviadəstəyə daxil olan təyyarəçilər döyüş uçuşları keçirir, aşağı hündürlükdən ermənilərin mövqelərinə zərbələr endirirdilər. Azərbaycan silahlı qüvvələrinin helikopter aviasiyasının tarixi məhz bu eskadrilyadan başlanıb.\nBu gün Azərbaycanın Milli Qəhrəmanları Yavər Əliyev, Fəzail Bayramov, Sergey Sinyuşkin, Bayram Muxtarov, Əsəd Əsədov, Zakir Məcidov və başqalarının adları Azərbaycan tarixinə qızıl hərflərlə yazılıb. Hərbi helikopterin 19 yaşlı atıcı pilotu Cavanşir Rəhimov isə Azərbaycanın ən gənc Milli Qəhrəmanıdır.\nMülki aviasiyanın inkişafının müasir dövri\n“Azərbaycan Hava Yolları” milli aviaşirkəti - AZAL - postsovet məkanında mülki aviasiya sahəsində aparıcı şirkətlərdən biridir. Müasir donanma, təyyarə göyərtəsində göstərilən xidmətlərin yüksək səviyyəsi, uçuşların geniş coğrafiyası və uğurlu tarif siyasəti milli aviadaşıyıcıya ölkənin əsl qürur mənbəyi olmağa imkan vermişdir.\nAZAL - beynəlxalq aviasiya birliyinin üzvüdür. Hər il iki milyondan çox sərnişin aviaşirkətin xidmətlərindən istifadə edir.\nAZAL-ın hava gəmiləri parkı müasir və texnoloji cəhətdən mükəmməl “Boeing” və “Airbus” təyyarələrindən ibarətdir. Milli aviadaşıyıcının donanmasına həmçinin yeni “Boeing 787 Dreamliner” təyyarələri daxildir. Ən son texnologiya əsasında yaradılan bu laynerlər sərnişinlərə uzaq magistrallı reyslərdə yüksək komfort təklif edir.\n“Azərbaycan Hava Yolları”nın donanmasına həmçinin iri tutumlu geniş füzelyajlı iki ədəd “Airbus A340-500” təyyarəsi daxildir. Bu rahat avialayner demək olar ki, bütün dünya üzrə istənilən təyinat məntəqəsinə heç bir dayanacaq olmadan uçmağa qadirdir. Geniş salonu isə həm ekonom, həm də biznes sinifdə səyahətin maksimum rahat keçməsinə imkan verir.\nYaxın zamanda “Azərbaycan Hava Yolları”nın təyyarə parkına orta magistrallı yeni nəsil “Boeing 737 MAX” təyyarələri əlavə olunacaq. Bu AZAL-a Avropada, Asiyada və Yaxın Şərqdə istiqamətlərin coğrafiyasını genişləndirməyə imkan verəcək.\nBu təyyarənin hazırlanmasında istifadə olunmuş son texnologiyalar xidmət xərclərini minimallaşdıracaq, bu da uçuşları daha əlçatan edəcək.\nAZAL-ın göyərtəsində yüksək səviyyədə xidmət\n“Azərbaycan Hava Yolları” ilə səyahət sərnişinlərə ən parlaq təəssüratlar və xoş emosiyalar bəxş edir. Müxtəlif çeşiddə soyuq və isti yeməklər, daim yenilənən bort əyləncə sistemi, sıraları arasında geniş sahəsi olan rahat oturacaqlar – ölkəmizin vətəndaşlarının milli aviadaşıyıcıya nə üçün üstünlük verməsinin səbəblərindən bəziləridir.\n"Azərbaycan Hava Yolları"nın sürətli yüksəlişi\nDinamik və uğurlu inkişaf, mükəmməl xidmət və geniş xidmət çeşidini təkcə sərnişinlərin rəyləri deyil, həmçinin dünya reytinqləri də təsdiqləyir. Bütün dünyada hava limanları və aviaşirkətlərin keyfiyyət standartlarının peşəkar unifikasiya edilmiş təsnifat sistemi ilə seçilən “Skytrax” nüfuzlu beynəlxalq konsaltinq təşkilatı “Azərbaycan Hava Yolları”nı mümkün 5 ulduzdan “4 ulduz” reytinqinə layiq görüb.\nİlk milli loukoster “Buta Airways”\n2016-cı ilin dekabr ayında “Azərbaycan Hava Yolları”nın nəzdində ölkədə “Buta Airways” ilk aşağı büdcəli aviaşirkət yaradılıb. 2017-ci ilin sentyabrında isə milli loukoster ən tələb olunan istiqamətlərə uçuşlar yerinə yetirməyə başlayıb. Bu gün “Buta Airways”in marşrut şəbəkəsinə yaxın xaric və Avropa ölkələri daxildir. “Buta Airways” aviaşirkətinin donanması Braziliya istehsalı olan yeni “Embraer E-190” təyyarələrindən ibarətdir. Bütün dünyanın bir çox digər loukosterlərindən olduğundan fərqli olaraq, bu hava gəmiləri yüksək komfortlu yerlər, ayaqlar üçün geniş sahə və geriyə açıla bilən oturacaqlar kimi imkanlara sahibdir. Bundan başqa, loukosterin bütün reyslərində pulsuz yemək - sendviç və su verilir.\nHeydər Əliyev Beynəlxalq Aeroportu - Azərbaycanın hava qapıları\nHeydər Əliyev Beynəlxalq Aeroportu (IATA-kod: GYD) - Azərbaycanın əsas hava limanıdır. Aeroport hər il 50-dən çox istiqamət üzrə dörd milyondan çox sərnişinə xidmət göstərir. Bu, AZAL milli aviadaşıyıcısı və “Buta Airways” loukosterinin baza aeroportudur. 2014-cü ildə inşa olunan yeni aerovağzal kompleksi “Terminal 1” dünyanın ən gözəl terminallarından biri adlanır. Aeroport bütün növ hava gəmiləri, o cümlədən ən böyük “Airbus A380” sərnişin təyyarəsini qəbul etməyə və ona xidmət göstərməyə qadirdir. Heydər Əliyev Beynəlxalq Aeroportu bu yaxınlarda nüfuzlu “Skytrax” auditor şirkətinin ən yüksək “5 Ulduz” qiymətinə layiq görülüb. Bu ən yüksək qiymət Heydər Əliyev Beynəlxalq Aeroportundan başqa cəmi 8 aeroporta verilib.\nAzərbaycan paytaxtının hava limanı ardıcıl olaraq iki il - 2017 və 2018-ci illərdə - sərnişinlərin rəyləri və göstərilən xidmət səviyyəsinə görə MDB ölkələrinin bütün hava limanları arasında ən yaxşı aeroport adlandırılmışdır. Müstəqil bloqqerlər və KİV Bakı aeroportunu dəfələrlə "memarlıq incisi" adlandırıb, sərnişinlər isə internetdə hava limanının həm xarici görünüşü, həm də yüksək xidmət səviyyəsindən heyranlıq dolu rəylər yazırlar.\nAvropa və Asiya arasında əlaqələndirici mərkəz\nHeydər Əliyev Beynəlxalq Aeroportunun ərazisində Azərbaycan ərazisi üzərində hava hərəkətinin idarəsi üzrə əsas mərkəz yerləşir. “Azəraeronaviqasiya” kompleks – AZANS – 66 metr hündürlüyündə qüllədən ibarət binadır. Buradan həm hava limanının ərazisində, həm də bütün ölkənin hava məkanı daxilində hava hərəkəti idarə olunur.\nAZANS HHİ və “Azərbaycan Hava Yolları”nın tərkibində regionda yeganə olan Hava Məkanından İstifadə, Strategiya və İnkişaf üzrə Səmərəlilik Mərkəzi fəaliyyət göstərir. O, Brüsseldə yerləşən Avropa Hava Hərəkəti Axınının İdarəetmə Mərkəzi (Eurocontrol) və Sinqapurda yerləşən Hava Hərəkəti Axınının İdarəetmə Mərkəzi arasında hava hərəkəti axınlarının əsas planlaşdırma mərkəzidir. ASEC sayəsində Azərbaycan həm “Eurocontrol”un, həm də Asiyanın Hava Axınları Planlaşdırma Mərkəzinin strateji tərəfdaşı rolunu oynayacaq. Analoji mərkəzdən postsovet məkanında və Yaxın Şərq ölkələrində yoxdur.\nBaku Cargo Terminal - İpək Yolunun əsas qovşağı\nHeydər Əliyev Beynəlxalq Aeroportunda tikilən yeni yük terminalı Amerika və Avropadan Asiyaya, Asiyadan isə Amerikaya və Avropaya göndərilən yüklər üçün Azərbaycana tranzit məntəqəsi olmaq imkanı verdi ki, bu da "İpək Yolu" layihəsinin ayrılmaz hissəsidir. Bakı Yük Terminalının ümumi sahəsi 24 800 kvadratmetr təşkil edir. Perronun ümumi sahəsi - 163 000 kvadratmetrdir. Yük terminalında xüsusi temperatur rejimi tələb edən yüklərin bütün növlərinin, o cümlədən dərman preparatları, bitki və heyvan mənşəli yüklərin saxlanılması və emalı mümkündür.\n“Silk Way Airlines” - dünya səviyyəli yük aviadaşıyıcısı\n“Silk Way Airlines” milli yük aviadaşıyıcısı Bakıdan Avropa, Asiya, Afrika və Şimali Amerikaya 50-dən çox istiqamət üzrə birbaşa mütəmadi uçuşlar həyata keçirir. Aviaşirkəti donanmasına ən iritutumlu yük təyyarələri – “Boeing 747-8 Freighter” daxildir.\nHeydər Əliyev Beynəlxalq Aeroportunda yerləşən “Silk Way Technics” mühəndis-texniki kompleksi və anqarı Azərbaycan aviaşirkətlərinin donanmasında olan hava gəmilərinin bütün növlərinə xidmət göstərir. Postsovet məkanında aparıcı texniki xidmət mərkəzlərindən biri olaraq, bu gün “Silk Way Technics” texniki xidmət üzrə təsdiqlənmiş təşkilatdır və Azərbaycan (SCAA), Avropa (EASA), ABŞ (FAA), Bermud adaları (BCAA), Qətər (QCAA) və Küveytin (DGCA) aviasiya hakimiyyətlərinin sertifikatlarına malikdir.\nŞirkət bütün növ hava gəmilərinə xidmət göstərilməsi üçün öz texniki imkanlarını artırmağa davam edir.\n“Silk Way Helicopters Services”\nAbşeron yarımadası ərazisində, Zabrat qəsəbəsi yaxınlığında eyni adlı hava limanı fəaliyyət göstərir. Burada Azərbaycanın ən iri vertolyot aviaşirkəti “Silk Way Helicopter Services” yerləşir. Aviaşirkətin hava donanmasına müasir “Sikorsky S-92”, “Super Puma AS332”, “Dauphin EC 155B1”, “Agusta Westland”, “MI-171” helikopterləri, həmçinin Milli Aviasiya Akademiyasının pilotlarının təlim uçuşları keçdiyi “Cessna 172S”, təyyarələri daxildir. Bundan əlavə, “Silk Way Helicopter Services” helikopterlərin mühərriklərinə tam texniki xidmət göstərilməsi üçün demək olar ki, bütün müasir sertifikatlara malikdir.\n“Silk Way Business Aviation”\nŞəxsi aviadaşıma xidmətləri mülki aviasiyada xüsusi yer tutur. Müasir və dəbdəbəli təyyarələrdən ibarət donanmaya malik “Silk Way Busiess Aviation” aviaşirkəti işgüzar aviasiya sahəsində xidmətlərin tam spektrini təqdim edir. Təcrübəli personal xüsusi olaraq VİP-xidmət göstərir.\n“Silk Way Business Aviation” praktiki olaraq dünyanın istənilən guşəsinə çarter reysləri yerinə yetirir. Avropa İşgüzar Aviasiya Assosiasiyasının (European Business Aviation Association) üzvü kimi, uçuşların təhlükəsizliyi və təyyarə göyərtəsində ən yüksək səviyyədə xidmət aviaşirkət üçün prioritetdir. Aviaşirkətinin donanması yeni G650 model də daxil olmaqla müasir “Gulfstream” təyyarələrindən, həmçinin VIP-konfiqurasiyalı Airbus və ATR təyyarələrindən ibarətdir.\nAzərbaycanın regional aeroportları\nBakının əsas hava limanı ilə yanaşı, Azərbaycanda daha altı hava limanı fəaliyyət göstərir ki, onlardan beşi beynəlxalq status alıb. Bu, Naxçıvan, Gəncə, Qəbələ, Zaqatala və Lənkəran hava limanlarıdır. Son bir neçə il ərzində onlar modernləşdirilib, yeni naviqasiya avadanlığı ilə təchiz olunub və beynəlxalq standartlara uyğunlaşdırılıb. Azərbaycanın regionlarından yaxın xaric ölkələrinin şəhərlərinə müntəzəm uçuşlar həyata keçirilir. "Azərbaycan Hava Yolları" milli aviadaşıyıcısı uçuşların coğrafiyasını genişləndirməyi planlaşdırır.\n"Azərbaycan Hava yolları" yanında Milli Aviasiya Akademiyası mülki aviasiya sahəsində ölkədə ilk və ali təhsil ocağıdır. MAA ICAO-nun (International Civil Aviation Organization) mülki aviasiya üzrə təhsil müəssisələrinin reyestrinə daxildir, həmçinin Dövlətlərarası Aviasiya Komitəsinin aviasiya mütəxəssislərinin hazırlanması üzrə Əlaqələndirmə Şurasının və mülki aviasiya ali təhsil müəssisələrinin metodoloji birliyinin üzvüdür. Akademiya ECAC (European Civil Aviation Conference) təhsil müəssisələri şəbəkəsinin bir hissəsidir, həmçinin IATA (International Air Transport Association) təşkilatı tərəfindən hava yolu ilə təhlükəli yüklərin daşınması üzrə regional tədris mərkəzi statusuna malikdir. Milli Aviasiya Akademiyasında fəaliyyət göstərən Aviasiya Muzeyinin fondunda 6 min eksponat saxlanılır.\nPilotların hazırlıq mərkəzi\nMilli Aviasiya Akademiyasında “AZAL Training Center” aviasiya təlim mərkəzi yerləşir. O, hava gəmiləri heyətinin və yerüstü personalın ilkin hazırlığının müxtəlif növləri, peşə təlimi və ixtisasartırmasının keçirilməsini təmin edən müasir tədris bazasıdır. Mərkəzdə hazırlıq yüksək ixtisaslı müəllim heyəti, o cümlədən dünyanın aparıcı təhsil mərkəzlərində hazırlaşan təlimatçılar tərəfindən həyata keçirilir. Pilotların hazırlıq mərkəzi müasir aviasiya trenajorları ilə təchiz edilib. Peşə hazırlığı sayəsində Azərbaycan aviaşirkətlərinin pilotları haqqında yalnız ən yaxşı rəylər yazılır, Azərbaycanın mülki aviasiyası isə öz uçuş heyəti ilə fəxr edir.\nBiz ölkəmizin bütün aviatorlarını şanlı yubiley münasibətilə təbrik edir, onlara dinc və aydın səma arzulayırıq. Qoy işləri həmişə uğurlu, hava üçün münasib, dispetçerlə əlaqə yaxşı səviyyədə olsun.\nAZERTAG.AZ :Azərbaycan mülki aviasiyasının 80 yaşı tamam olur\nDoha-Bakı-Doha aviareysi ləğv olunub


Qadınların “şuba” həvəsi: hər saniyə bir heyvan öldürülür | Gənc Ailə\nAna Səhifə QADIN Moda Qadınların “şuba” həvəsi: hər saniyə bir heyvan öldürülür\nQadınların “şuba” həvəsi: hər saniyə bir heyvan öldürülür\nSon illər xəz dəri Azərbaycan qadınının vazkeçilməz üst geyiminə çevrilib. Sayı gün-gündən artan xəz dəri mağazaları da qadınların bu zövqünü nəzərə alıb, onları kreditlə, müxtəlif endirimlərlə cəlb etməyə çalışır. İqlimi sərt olan ölkələrdə qadınlar bu geyim növünə daha çox soyuqdan qorunmaq üçün müraciət edirlərsə, Azərbaycanda daha çox bəhs-bəhs prinsipinə görə dəbdədir. Hətta aylıq məvacibi 250 manat olan Azərbaycan müəlliməsi belə kreditlə özünə şuba (xəz palto) almağa çalışır və alır da…\nHeyvanlar yuvalarından zorla çıxarılır və…\nBəs onun hazırlanması, dünyada buna münasibət? İnternetdə yayılan məşhur bir video var. Çində qeydə alınan həmin görüntülərdə müxtəlif heyvanların zorla yuvalarından çıxarılaraq xüsusi müəyyən edilmiş cərəyana verildiyi əks olunub. Bir sıra beynəlxalq heyvanların hüquqlarını müdafiə təşkilatları Çində baş verən vəhşiliyin əleyhinə çıxaraq aksiya keçiriblər. Təşkilat üzvləri heyvanların ən qəddar formada öldürülməsini kəskin şəkildə qınayaraq bunun insanlığa yaraşmadığını deyiblər.\nAraşdırmalar zamanı müəyyən edilib ki, qəddarcasına öldürülən heyvanların dərisi ölkədə fəaliyyət göstərən ayrı-ayrı fabriklərə satılır. Həmin müəssisələrdə istehsal prosesinə daxil edilən heyvan dərilərindən müxtəlif xəz və dəri geyimləri hazırlanır.\nBu gün Azərbaycanda da bir neçə böyük xəz dəri dükanı fəaliyyət göstərir. Ölkədə 2011-ci ildə xəz məhsullarının idxalçıları daha çox qanuna riayət ediblər. Statistikaya əsasən, göstərilən dövrdə 318.55 min dollarlıq təbii və süni xəz, ondan hazırlanan məmulatların idxalı həyata keçirilib. 2012-ci ildə bu rəqəm 309.77 min dollar, 2013-cü ildə isə 9.41 min dollar olub. Statistikadan belə görünür ki, 2013-cü ildən bu tərəfə ölkəyə ya xəz gətirilmir, ya da bildirdiyimiz kimi, həddən artıq ucuz xammal gətirilir. İdxalın strukturunda təbii və süni xəz idxalı eyni götürüldüyündən, ölkəyə ümumiyyətlə, təbii xəz gətirilməsinin dayandırıldığını da müəyyənləşdirmək olmur. Məsələnin bir başqa tərəfi idxalın strukturunda İtaliyanın, Almaniyanın, eləcə də Yunanıstanın payının az olması, Çinin üstünlük təşkil etməsidir.\nXəz satışına qadağa qoyan ilk ölkə İsraildir…\nBəzi cəmiyyətlərdə küçədə xəz geyinənlərin üstünə boya, palçıq və s. ataraq onları protesto edirlər. Hökumət səviyyəsində isə xəz satışını tamamilə qadağan edən ilk ölkə İsraildir. Bundan başqa, Böyük Britaniyadakı xəz fermaları həddən artıq təzyiq qarşısında öz fermalarını bağlamaq məcburiyyətində qalıblar. Avstriyada da doqquz federal hakimiyyətdən altısı xəzin istehsalını qadağan edib, Hollandiya isə tülkü və şınşıla istehsalına qadağa qoyub. Bu ölkələrin heç birinin efirində xəz reklam edilmir, əksinə pislənir.\nHazırda Azərbaycanın məşhur müğənniləri xəz reklamlarında çıxış edir. Bu mağazaların rəqibləri iddia edir ki, onlar hətta reklama ödədikləri vəsaiti də bu xəz dərilərin qiymətinin üstünə əlavə edirlər. Nəticədə bu xəzlərin qiyməti digərləri ilə müqayisədə ikiqat baha olur.\nXarici ölkələrdə isə bu etirazlarla məşğul olan əsas təşkilat PETA təşkilatıdır. Sözügedən təşkilat bir çox məşhurları könüllü bu işə cəlb edərək xəz istehsalının dayandırılmağına çağırıb. PETA-nın simalarına misal olaraq Pamela Anderson, Pink və s. məşhurları gətirmək olar.\nHəmçinin bir müddət əvvəl Angelina Jolie-nin xəz geyimdə şəkli internetdə yayılmışdı. Bu şəkilə görə etirazlar alan Jolie əslində o xəzi “Salt” filmindəki rolu üçün geyindiyini və təbii xəz olmadığını açıqlamışdı.\nHeyvan tərpənməsin deyə döyülür, keyidilir…\nXəzin hazırlanmağı üçün dərisi alınacaq heyvan tərpənməməsi üçün döyülərək keyidilir və diri-diri dərisi soyulur. Həmin heyvanlar daha sonra can verərək özləri ölürlər. Bu, hər zamanmı belə olub? Tarixə ekskursiya sübut edir ki, xəz dəri bəlkə də ən qədim geyim növlərindəndir. Heyvanların dərisindən hələ 100 000 il bundan əvvəl Avropada daş dövrünün insanları geyim kimi istifadə etmişlər. Qədim yunanlar və romalılar demək olar ki, xəzdən istifadə etmirdilər. Xəz dərilər bura yalnız avropalılar bu torpaqları fəth etdikdən sonra daxil oldu. Orta əsrlərdə xəz dəriləri yalnız zadəganlar və zəngin insanlar geyinirdi. Ən bahalı xəzlər dələ və qaqum xəzi hesab olunurdu.\nKürklərin dəb dünyasına daxil olması XVI əsrdən başladı. Məhz bu dövrdən başlayaraq ölkələr arasında ticarət əlaqələri genişləndi və kürklər də qızıl, ədviyyat kimi bahalı mallar sırasına daxil oldu. Bu dövrdə kürkü ancaq kişilər geyinirdi. Lakin XIX əsrdən etibarən xəz sosial statusun və yaşın indikatoru rolunu oynamağa başladı. Onu xüsusi dəqiqliklə seçir və xüsusi mərasimlərdə geyinirdilər.\nArtıq XIX əsrdən xəzlər modelyerlərin maraq obyekti oldu. 1900-cü ilin əvvəllərində Janna Paken və Paul Puare öz kolleksiyalarda nəinki dəri əlavələri, həmçinin, bütünlüklə xəz dəri geyimləri hazırlamağa başladılar. Janna Pakenin təklifi ilə xəzlər elə işlənib hazırlanmağa başladı ki, ona toxunmaq xoş təsir bağışlasın. Yəni o daha yumşaq olsun və xanımları valeh etsin. 1917-ci ilə Paul Puare palto və pencəklərin yaxalığını və qollarını xəzlə işləməyə başladı. O zaman bu yeniliklər Fransız moda dünyasına başqa bir ab-hava qatmış oldu və tez bir zamanda bütün planetə yayıldı.\n1900-cü illərdə “Xəz dəri paltarlar” moda dünyasında çox böyük bir “partlayışa” səbəb oldu. Bu maşın istehsalı ilə bağlı olan bir hal idi. Çünki bu zaman hazırlanan maşınlar üstü açıq idi və ondan istifadə zamanı mütləq isti geyim lazım gəlirdi. Bu illərdə yenot xəzindən hazırlanan kürkləri həm xanımlar, həm də kişilər geyinirdi. Lakin 30-cu illərdən başlayaraq bu xəzlərin satış faizi aşağı düşdü.\nXəz dəri üçün saniyədə bir heyvan öldürülür\nStatistikaya görə, dünyada ildə 75 milyon, yəni saniyədə bir heyvan öldürülür. Kimlərinsə kübarlıq, dəbdəbə saydığı və ya isinmək üçün geydiyi kürkləri hazırlamaq üçün bu qədər heyvanın qəddarlıqla öldürülməsi təbii sayılır. Bu rəsmi rəqəmlərə etiraz edən beynəlxalq heyvan hüquqlarının müdafiə təşkilatlarının açıqlamasına görə, əslində göstərici 100 milyondan çoxdur. Yalnız Kanadada bu il kürk üçün öldürülən suitilərin sayı 338 200-dür. Xarici bazarlarda bir suiti kürkü 105 dollara satılır. Heyvanlar, xüsusilə bala foklar xəz zərər görməsin deyə başlarına vurularaq, göz və yanaqlarından küt dəmirlərə ilişdirərək öldürülürlər. Dünyada kürk istehsalının 85%-i Çindədir. Bu kürkün 30%-i çöl həyatından ovlanma və tələ qurma yolu ilə, qalanı ferma istehsalından əldə edilir. Çində ildə təxminən 2 milyona yaxın it və pişik paltar, çanta, oyuncaq, papaq, şal kimi geyimlərin bəzənməsində istifadə olunur. Pişik və itlərin xəz etiketlərdə “Asiya qurdu”, “dovşan kürkü” və bu kimi etiketlər yazılır. Dünyada təxminən 500 milyon insan bu kürklərlə bəzənmiş məhsulları tələb edib alır.\nKüçələrdən yığılan sahibsiz heyvanları, kürk daha dayanıqlı olsun deyə inanılmaz soyuq otaqlarda günlərlə ac-susuz saxlayıb, canlı-canlı dərilərini soyurlar. Dünyada kürk satışının ən çox olduğu gün 14 fevral sevgililər günüdür. Bu səbəbdən 14 fevral bütün dünyada “Xəz Əleyhdarı Hərəkatı günü” elan edilib. Bir xəz palto üçün nə qədər heyvanın öldürülməsi isə daha dəhşətli rəqəmləri ortaya çıxarır. Əslində əksər insanlar düşünür ki, bir xəz üçün bir heyvanın öldürülməsi kifayətdir. Təəssüf ki, bu, belə deyil. Bir xəz paltonun hazırlanması üçün 25-45 qoyun-quzu, 20-30 ev pişiyi, 12-15 yabanı pişik, 15-20 it, 30-300 siçan, 10-30 tülkü, 60-400 sincab, 20-30 kenquru, 30-40 dovşan, 3-30 qurd, 10-30 su samuru, 8-15 vaşaq, 60-70 skuns, 6-10 suiti, 6-8 puma öldürülür. Bəzi heyvanlar boyunları burularaq ölənə kimi saxlanılır və bu yolla dəriləri soyulur. Belə olan halda kürk daha diri və sağlam qalır. Heyvanların bu formada vəhşiliklə öldürülməsi cəmiyyətdən gizli saxlanılır. Xəz bazarına böyük zərbə ola biləcəyini düşünən xəz istehsalçıları yayılan video və şəkillərin qarşısını almağa çalışırlar.\nKürk alanda sertifikat tələb etmək lazımdır ki…\nAzad İstehlakçılar Birliyinin sədri Eyyub Hüseyov da mətbuata açıqlamasında saxta xəz dərilərlə bağlı onlara çoxsaylı şikayətlərin daxil olduğunu söyləyib. E.Hüseynov deyir ki, kürkün qiymətinin baha olması heç də hələ malın təmiz dəridən hazırlandığına zəmanət vermir: “Çünki elə brend şirkətlər var ki, Çində onların saxta variantları məharətlə hazırlanaraq satışa çıxarılır. Bir mövsüm geyməmiş bu kürklərin rəngi solur, tükləri tökülür. Ona görə də, kürk alanda ilk növbədə onun sertifikatını tələb etmək lazımdır ki, sonra verdiyin pula heyfin gəlməsin. İndi xəz bazarında qiymətlər çox yüksəkdir. Amma bu heç də malın tam keyfiyyətli olması anlamına gəlmir. Gərək dəridən hazırlanan malların keyfiyyətinə alıcı diqqət yetirsin. İlk növbədə sertifikatı tələb etsin”.\nE.Hüseynovun sözlərinə görə, süni xəz təbii xəzlərə oxşadılan xovlu toxuculuq məmulatı, trikotaj maşınlarında, toxuculuq dəzgahlarında və yapışdırma üsulu ilə hazırlanır: “Təbii xəzlərə, su samuru, dələ, yenot, tülkü və s. xəzlərinə oxşadılan parça süni xəzlər və trikotaj süni xəzlər daha çox yayılıb. Süni xəz əsasdan və xovdan ibarət olur. Süni xəzin rəngi, naxışları, xovun yerləşməsi demək olar ki, tamamilə xovunun oxşadıldığı təbii xəzdəki kimi olur. Süni xəzin əsası üçün pambıq, bəzən də sintetik saplardan istifadə edilir. Xov üçün isə müxtəlif monosaplardan, poliamid və poliefir viskoz lifləri və asetat liflərindən, uzunxovlu süni xəzlərdə isə poliakrilnitril liflərindən istifadə edilir”. (musavat.com)\nGeriSevgi münasibətini tez bitirən yanlış hərəkətlər İrəliRəqsanə: “O, başqasının əri, kişisidir” - MÜSAHİBƏ


Birinci vitse-prezidentlə görüş və HEÇ VAXT UNUDULMAYACAQ ANLAR\n14 fevral – yağışsız, küləksiz, sakit bir qış günü idi. Universitetdə mühazirəm ikinci növbə olduğundan vaxtı öldürmək və təmiz hava udmaq üçün Azərbaycan xalqının qəhrəman oğlu Cavad xanın adını daşıyan şəhər parkında bir az gəzməyi qərara aldım. Parka yaxınlaşdıqda gözlərimə inanmadım. Mən parkda istirahət günlərində olurdum, ancaq belə bir izdihamla qarşılaşmamışdım. Həm də iş günündə.\nBöyük insan yığınına yaxınlaşanda onların əhatə etdiyi dairənin mərkəzində vüqarla dayanmış ölkəmizin Birinci xanımı, dövlətimizin vitse-prezidenti, Heydər Əliyev fondunun prezidenti, hamımızın sevimlisi Mehriban Əliyevanı gördükdə təəccübləndim. Təəccübləndim, ona görə ki, ətrafda bir dənə də olsun mühafizəci yox idi. Birdən gözüm Mehriban xanımı əhatəyə almış insanlar arasında Heydər Əliyev fondunun vitse-prezidenti, xoş xasiyyət və gülərüz Leyla Əliyevanı gördüm. Mehriban xanım Əliyeva insanlarla söhbətləşir, onların qayğıları və onları narahat edən məsələlərlə maraqlanır. Leyla xanım isə gənclərlə deyib-gülür, şəkil çəkdirirdi.\nBiz vitse-prezidentlə görüşdükdə təxminən saat 1300 radələri idi. Sonra televiziya kanallarının verdiyi məlumatlardan öyrəndim ki, sən demə Mehriban xanım və Leyla xanımla bizim görüşümüz, ilkin deyilmiş. Parkdakı görüşdən əvvəl hörmətli xanımlar bir neçə müxtəlif məkanlarda olmuş, Gəncəlilərin maraqlanlandığı suallara cavab vermiş, onları narahat edən problemlərin yerindəcə həlli yollarını göstərmiş, bəzilərini isə nəzarətə götürmüşdür. O da məlum oldu ki, vitse-prezidentlər lap erkən ulu öndər Heydər Əliyevin Azadlıq meydanında qoyulmuş möhtəşəm heykəli önünə gül-çiçək dəstələri qoymuş, yeni təmirdən çıxmış “İmamzadə” kompleksini ziyarət etmiş, məktəb və uşaq bağcalarında olmuş, görkəmli pedaqoq, yazıçı, alim Mircəlal Paşayevin ev muzeyini seyr etmiş, bu məkanlarda görüşdüyü sakinlərlə səmimi dialoqlar qurmuşdur. Bizimlə görüşü isə Gəncə səfərində sonuncu imiş.\nMehriban xanım müxtəlif peşə sahibləri, alim və sənətkarlarla, təqaüddə olan şəxslərlə işgüzar söhbətlər etməklə onların arzu və istəklərini, onları narahat edən çatışmazlıqları Cənab Prezident İlham Əliyevə çatdıracağına söz vermişdir. Mən isə insanların arasında dayanaraq bu mənzərəni seyr edirdim.\nNecə oldusa mən yaxınlığında dayandığım, gülərüz, eynən anası kimi mehriban Leyla xanımın baxış obyektinə tuş gəldim. Sanki o, mənim ürəyimdən keçənləri hiss etmiş kimi dərhal mənə yaxınlaşdı və gülə-gülə əlini mənə uzatdı.\nMən də onun əlini özünəməxsus incəliklə tutdum və xoş gəlmisiniz dedim. Leyla xanım dedi: “Nə gözəl parkınız var, Gəncənin nə saf havası varmış”.\nMən isə cavabında dedim: Bəli Leyla xanım parkımız gözəldir, sizin də burada olmağınız parkımızın və şəhərimizin gözəlliyinə xüsusi rəng qatdı. Sonra da Leyla xanım əlavə etdi ki, əgər zaman imkan versəydi, heç olmasa bir həftə burada qalıb Gəncənin gözəlliyini büst-bütün seyr edər, onun təravətli havasını doyunca udardım. Elə söhbətin bu yerində çox hörmətli Mehriban xanım Əliyeva da mənə yaxınlaşaraq ədəb-ərkan və səmimiyyətlə həmişə xalqa əl uzatdığı kimi mənim də əlimi sıxmaq istədi. Nə qədər qəribə görünsə də mən sağ əlimi Leyla xanımın əlindən çəkib onu qəlbimə daha yaxın olan sol əlimlə əvəz edib, sağ əlimlə adı kimi özü də mehriban olan vitse-prezidentin şəfaqətli əlindən tutdum. Özümü təqdim etdikdən və ona xoş gəlmişsinizdən sonra təmsil etdiyim Gəncə Dövlət Universitetinin professor-müəllim və tələbə kollektivinin salamını çatdırdım. Vitse-prezident Universitetdə tədrisin, aparılan elmi-tədqiqat işlərinin vəziyyəti ilə maraqlandı və onun da salamını Universitetimizin kollektivinə çatdırmağı xahiş etdi. Mən isə yaxın vaxtlarda mənə “Əməkdar Müəllim” fəxri adı vermiş, hamımızın sevimlisi, millətimizin fəxri Cənab Prezidentimiz İlham Əliyevə mənim sonsuz təşəkkürümü çatdırmağı xahiş etdim.\nDoğrudan da bu unudulmaz görüş mənim qəlbimdə dərin izlər buraxmışdır və onu ömrüm boyu xatırlayacam.\nGəncə Dövlət Universiterinin fəxri professoru\nCategoryElm və təhsil İqtisadiyyat Köşə yazılar Ölkə Siyasət Sosial\nAzərbaycan Respublikasının Birinci Vitse-Prezidenti, Heydər Əliyev Fondunun Prezidenti Mehriban xanım Əliyevaya M Ü R A C İ Ə T\nKonor Makqreqor karyerasına son qoydu


Bürclər (26 mart)\nBalıqlar - tənbəllik etməyin, işləri təxirə salmayın. İndi aktiv fəaliyyət zamanıdır. Günün ikinci yarısında maliyyə çətinliklərinin əhvalınızı pozması istisna deyil. Pərişan olmayın. Hər şey ilk baxışdan göründüyü kimi pis deyil. /Milli.az/


“AzInTelecom” Müştəri Xidmətlərinin “SİMA Token”lə bağlı imkanlarını genişləndirdi | marja.az\n“AzInTelecom” Müştəri Xidmətlərinin “SİMA Token”lə bağlı imkanlarını genişləndirdi\nRəqəmsal transformasiya ilə bağlı elektron imzalara artan tələbatın ödənilməsi üçün Rəqəmsal İnkişaf və Nəqliyyat Nazirliyinin (RİNN) tabeliyində fəaliyyət göstərən “AzInTelecom” MMC-nin Müştəri Xidmətləri təkmilləşdirilib. Mərkəzi “Şəbəkə” ofisində yerləşən Müştəri Xidmətlərində xidmət operatorlarının sayı artırılıb və texniki imkanlar gücləndirilib.\nNazirliyin yaydığı məlumatda bildirilir ki, vətəndaş məmnunluğunun artırılması üçün həyata keçirilən təkmilləşdirmə işləri sayəsində “SİMA Token”in verilməsi prosesinin sürətləndirilməsi, eləcə də daha operativ və keyfiyyətli xidmət göstərilməsi mümkün olacaq. Həmçinin bundan sonra Müştəri Xidmətlərində vətəndaş, sahibkar və hüquqi şəxslərlə yanaşı, dövlət qurumlarına da xidmət göstəriləcək.\nBildirilib ki, “SİMA Token” “AzInTelecom” MMC-nin “Elektron imza”nın bazasında yeni yaratdığı “SİMA” rəqəmsal imza platformasına daxildir. İndiyədək “Elektron imza” adı altında təqdim olunan imza sertifikatının funksionallığı dəyişməyib. “SİMA Token”ə “Elektron imza” ilə bağlı şərtlər və qaydalar çərçivəsində sahib olmaq olar.\nİmza tələb edilən bütün sahələrdə tətbiqi mümkün olan “SİMA Token”i vətəndaşlar, hüquqi şəxslər, eləcə də sahibkarlar və dövlət qurumları əldə edə bilərlər. 3 iş günü ərzində hazır olan imza sertifikatının alınması zamanı vaxt itkisinin aradan qaldırılması məqsədilə onlayn müraciət imkanı da mövcuddur. Belə ki, lazım olan sənədlərlətoken.sima.az saytı vasitəsilə müraciət etmək olar. İmza hazır olduqdan sonra Bakı üzrə “Şəbəkə” ofisindəki Müştəri Xidmətlərinə, regionlarlarda isə yaxınlıqdakı poçt filialına yaxınlaşmaq lazımdır.\nBundan əlavə, imza sertifikatının itirilməsi, oğurlanılması, texniki zədələnməsi və bu kimi digər hallarda da qeyd edilən ünvanlara müraciət olunmalıdır.\nMəlumat üçün bildirək ki, “AzInTelecom” Müştəri Xidmətləri Bakı şəhəri, Üzeyir Hacıbəyli küçəsi 72 ünvanındakı 1 saylı “Şəbəkə” ofisində yerləşir. Müştəri Xidmətləri həftə içi hər gün, eləcə də bayram günləri saat 09:00-dan 18:00-a kimi işləyir.\nQeyd edək ki, “SİMA Token”lə bağlı yaranan çətinlik və suallarla əlaqədar “157” Çağrı Mərkəzinə də zəng etmək olar.


Danışıqların məqsədi işğal edilmiş torpaqların azad olunmasıdır - Fotolar » Kaspi.azAzərbaycanda özəl xəbərlər, araşdırmalar, təhlillər və müsahibələrin tək ünvanı\n03 Aprel 2019, 20:14 739\nPrezident İlham Əliyevin rəhbərliyi ilə həyata keçirilən xarici siyasət kursunda Dağlıq Qarabağ münaqişəsinin həlli hər zaman bir nömrəli problem - əsas vəzifə kimi qarşıya qoyulur. Dövlət başçısı İlham Əliyev xarici ölkələrə rəsmi səfərlərində, beynəlxalq əhəmiyyətli tədbirlərdə ən yüksək tribunadan Dağlıq Qarabağ problemi barədə həqiqətləri dünya ictimaiyyətinə çatdırır. Bununla bərabər, o, ATƏT-in Minsk Qrupunun həmsədrləri və işğalçı Ermənistanın siyasi rəhbərliyi ilə müxtəlif vaxtlarda görüşlər keçirir, münaqişənin dinc yolla, xüsusən də Azərbaycanın ərazi bütövlüyü çərçivəsində həll olunması üçün danışıqlar aparır.\nCari il martın 19-da Avstriyanın paytaxtı Vyana şəhərində Azərbaycan Prezidenti və Ermənistan baş naziri arasında keçirilən daha bir görüş də bu qəbildəndir. İlk növbədə qeyd edək ki, bu görüşü Azərbaycanın növbəti diplomatik uğuru kimi dəyərləndirmək olar. Çünki, Ermənistanda inqilab yolu ilə siyasi rəhbərlik dəyişdikdən sonra işğalçı dövlətin rəsmiləri müxtəlif bəyanatlar səsləndirir, danışıqlar prosesində separatçıların da iştirak etməsinə cəhdlər göstərirdilər. Yəni, Ermənistan tərəfi danışıqların formatının dəyişdirilməsi ilə bağlı absurd iddialar irəli sürürdü. Lakin 9 mart tarixində ATƏT-in Minsk Qrupu həmsədrləri bəyanatla çıxış edərək formatın dəyişdirilməsinin qəbuledilməzliyini bildirdilər. Azərbaycan tərəfi də öz növbəsində dəfələrlə formatın dəyişilməzliyini vurğuladı.\nDanışıqların formatı dəyişməz qalır\nBeləliklə də düşmən ölkənin bu kimi bütün niyyətinin qarşısı alındı, işğalçı ölkənin lideri danışıqlar masasına otuzduruldu. Xeyli müddət keçdikdən sonra Azərbaycan Prezidenti və Ermənistanın baş naziri arasında ATƏT-in Minsk Qrupu həmsədrlərinin vasitəsi ilə ilk dəfə, özü də 2 saatdan artıq təkbətək görüş keçirildi. Daha sonra görüşə həmsədrlər və 2 ölkənin xarici işlər nazirləri də qatıldı, toplam 3 saatdan artıq müddətdə danışıqlar aparıldı. Sözügedən görüşün keçirilməsi bir daha təsdiq etdi ki, danışıqlar yalnız Azərbaycan və Ermənistan arasında aparılır və format dəyişməz qalır.\nDanışıqlar prosesinin mahiyyətinə gəlincə, Azərbaycanın mövqeyi bəllidir və birmənalı xarakter daşıyır. Mövqeyimizi əsasən Helsinki yekunu haqqında BMT Təhlükəsizlik Şurasının müvafiq qətnamələri təşkil edir. BMT Təhlükəsizlik Şurasının qətnamələrinin tələblərinə uyğun olaraq, Ermənistan qoşunları Azərbaycanın işğal olunmuş ərazilərindən çıxarılmalı və ölkəmizin ərazi bütövlüyü, suverenliyi təmin olunmalıdır.\n"Bu, müstəqil Azərbaycanın suveren hüququdur”\nAzərbaycan bu mövqeyindən heç vaxt geri çəkilməyib, rəsmi səviyyədə aparılan danışıqlarda heç bir zaman ölkəmizin ərazi bütövlüyü müzakirə mövzusu olmayıb. Həmsədrlərin təşkilatçılığı ilə keçirilən son Vyana görüşündən sonra Prezident İlham Əliyevin Müdafiə Nazirliyinin Xüsusi Təyinatlı Qüvvələrinin "N” saylı hərbi hissəsində olması, hərbçilər qarşısında çıxış edərək həm ölkə ictimaiyyətinə, həm də beynəlxalq aləmə verdiyi mühüm mesajlar bir daha onu deməyə əsas verir ki, Azərbaycan bir qarış torpağını da işğalçı Ermənistana güzəştə getməyəcək, tarixi ərazilərimizdə ikinci erməni dövlətinin yaradılmasına imkan verilməyəcək.\nAzərbaycan xalqının güclü iradəsinə, dəstəyinə və Silahlı Qüvvələrimizin peşəkarlığına, qüdrətinə arxalanan Prezident İlham Əliyev danışıqlar yolu ilə Dağlıq Qarabağ münaqişəsinin yalnız Azərbaycanın ərazi bütövlüyü çərçivəsində həllinin mümkünlüyünü bir daha bəyan edib. Əks təqdirdə, Azərbaycan hərbi yolla işğal altındakı torpaqlarını azad edəcək, ərazi bütövlüyünü təmin edəcək. Bu, müstəqil Azərbaycanın suveren hüququdur.\nƏsgər və zabitlərimizlə fəxr edirik\nAli Baş Komandan İlham Əliyev hərbçilər qarşısında çıxış edərkən diqqəti bir daha bu məsələyə yönəldib və bildirib ki, bu gün Azərbaycan Ordusu uğurla inkişaf edir, ordu quruculuğu prosesi sürətlə gedir, hərbi hissələr yenidən qurulur, yenidən tikilir, ordumuz ən müasir texnika ilə təchiz edilir. O, bunu təbii hadisə kimi qiymətləndirib. Deyib ki, Azərbaycan müharibə şəraitində yaşayır və müharibə hələ bitməyib, yalnız onun birinci mərhələsi başa çatıb. Dövlətimizin başçısı bu gün Azərbaycan Ordusunun dünya miqyasında güclü ordular sırasında öz potensialına görə 52-ci yerdə olduğunu vurğulayıb.\n2016-cı ilin uğurlu Aprel döyüşlərinə, 2018-ci ilin Günnüt, Qızılqaya əməliyyatlarına, mühüm strateji yüksəkliklərin ələ keçirilməsinə diqqət çəkən Prezident İlham Əliyev həmin hadisələr zamanı həm Azərbaycan hərbçilərinin, həm də mülki vətəndaşların böyük fədakarlıqlar, qəhrəmanlıqlar göstərdiyini dilə gətirib. Qeyd olunub ki, bu gün hər bir Azərbaycan vətəndaşı haqlı olaraq Azərbaycan Ordusu, o cümlədən peşəkar əsgər və zabitlərimizlə fəxr edə bilər. Prezident deyib ki, Azərbaycan Ordusu dövlətimizin ərazi bütövlüyünün qorunması işində rol oynayan əsas amildir. Bununla o, Azərbaycanda xalq-iqtidar, xalq-ordu birliyinin olmasına, işğal altındakı ərazilərimizin hər qarışının azad olunması ilə nəticələnən istənilən döyüşün cəmiyyət tərəfindən dəstəkləndiyini bəyan edib. Bununla da rəsmi Yerevana və havadarlarına mesaj göndərib ki, Ermənistan qeyri-konstruktivlikdən, işğalçılıq siyasətindən geri çəkilməzsə, Azərbaycan xalqının və ordusunun gücü ilə üzləşəcək.\n"Böyük qayıdış”ın başlanğıcı\nAprel döyüşləri nəticəsində Cocuq Mərcanlı kəndinə yeni həyat verilməsinə, bu yaşayış məntəqəsinin qısa müddət ərzində yenidən qurulmasına, 150 fərdi ev, məktəb, uşaq bağçası, tibb məntəqəsi, Şuşa məscidinin bənzəri olan məscidin tikilməsinə, yeni iş yerlərinin yaradılmasına toxunan Prezident İlham Əliyev Azərbaycan xalqının işğal faktı ilə heç vaxt barışmayacağını bəyan edib. Bildirib ki, hər bir Azərbaycan vətəndaşı işğal altındakı torpaqlarımızın tezliklə azad olunması və ərazi bütövlüyümüzün bərpa edilməsi arzusu ilə yaşayır. O, bununla "Böyük qayıdış”ın elə də uzaqda olmadığını, Cocuq Mərcanlıya yeni həyat verilməsinin bu istiqamətdə atılan ilk addım olduğunu nümayiş etdirib.\nÖlkə başçısı bütün dünya ictimaiyyətinin Dağlıq Qarabağı Azərbaycanın ayrılmaz hissəsi kimi tanımasına da toxunub. Bildirib ki, bütün mötəbər beynəlxalq təşkilatlar bununla bağlı müvafiq qərar və qətnamələr qəbul ediblər, indiyə qədər heç bir ölkə qondarma "Dağlıq Qarabağ Respublikası”nı tanımayıb və bundan sonra da tanımayacaqdır. Tarixi və hüquqi əsasın, haqq-ədalətin Azərbaycanın tərəfində olduğunu xatırladan dövlət başçısı bildirib ki, danışıqların davam etdirilməsinin yeganə məqsədi işğal edilmiş torpaqların azad olunmasıdır.\nHərbi əməliyyatlar daha geniş miqyas alacaq\nSonda bir daha vurğulamaq yerinə düşər ki, Prezident İlham Əliyevin Ermənistan-Azərbaycan, Dağlıq Qarabağ münaqişəsinin sülh yolu ilə tənzimlənməsi üçün keçirilən son Vyana görüşündən dərhal sonra Müdafiə Nazirliyinin Xüsusi Təyinatlı Qüvvələrinin "N” saylı hərbi hissəsində olması, hərbçilər qarşısında çıxış etməsi Ali Baş Komandanın yalnız öz xalqına və ordusuna arxalandığını, Azərbaycanın işğalçı Ermənistana bundan sonra da heç bir güzəştə getməyəcəyini bir daha nümayiş etdirib.\nHərbçilər qarşısında çıxış edərkən səsləndirdiyi fikirlərlə dövlət başçısı gec-tez, nə yolla olursa-olsun Azərbaycanın öz suverenliyini, ərazi bütövlüyünü bərpa edəcəyini bəyan edib. Bu o deməkdir ki, sülh danışıqları heç bir nəticə verməyəcəyi halda uğurlu Aprel döyüşləri, Günnüt əməliyyatı daha geniş miqyasda baş verəcək, Azərbaycan hərbi yolla işğal altındakı Dağlıq Qarabağı və ətraf rayonları azad edəcək.\nİqtisadiyyat 26.05.2020, 10:07\nTəfsilat 26.05.2020, 10:00\nİqtisadiyyat 26.05.2020, 09:51\nMədəniyyət 26.05.2020, 09:45\nSiyasət 26.05.2020, 09:37\nTəfsilat 26.05.2020, 09:30\nTəfsilat 26.05.2020, 09:22\nMədəniyyət 26.05.2020, 09:15


Hamiləlik dövrü - 22. Həftə » wWw.Qadinlar.Biz ~ Qadınlar Bir Incidir! Populyar Qadın Saytı\nTarix: 7-06-2016, 18:00\nSəs ver: Bu həftə çatdığında körpənizlə danışa bilər, ona bir şey oxuya bilər ya da mahnı söyləyə bilərsiniz. Çünki artıq o sizi eşidə bilər. Hətta eşitməklə bərabər səslərə reaksiya da verə bilər. Bu səbəbdən də körpə inkişafı üçün düzəldilmiş musiqi CDləri dinlədə bilərsiniz. Ana qarnında klassik musiqi dinləmənin ruhi inkişafa müsbət istiqamətdə təsiri olduğunu iddia edən işlər mövcuddur. Bunlar doğru olmasa belə kiçik körpənizlə birlikdə bir az musiqi dinləmənin, mahnı oxumanın ya da kitab oxumanın nə zərəri ola bilər ki? Hətta bəzi işlər körpəniz doğulmadan əvvəl ona oxuduğunuz kitabları, doğulduqdan sonra əmizdirərkən yenidən oxuduğunuzda kiçik balanızın daha güclü əməcəyini iddia edirlər. Fantastik, deyilmi? Körpənizdə bu inkişaflar olarkən siz də artıq tarazlığınızı təmin etməkdə vaxt getdikcə çətinlik çəkdiyinizi hiss edə bilərsiniz. Qarnınızın böyüməsi ilə əlaqədar beliniz də içəri doğru gənişlədiyindən bədəninizin tarazlıq mərkəzi yer dəyişdirməkdədir. Bu səbəbdən evdə tək olarkən duş qəbul etməməniz tövsiyə edilir. Yenə eyni səbəblər ilə tarazlığa söykənən idman növlərinə da ara verməniz lazımlı sayılır. Hamiləlik hormonlarına bağlı olaraq barmaq oynaqlarınıza qədər bütün oynaq və əzələ sisteminizdə boşalmalar olacaq. Bu sizə bel ağrısı olaraq əks oluna bilər. Bu həftələr həm tarazlıq problemləri həm də bel ağrıları səbəbi ilə yüksək dikdaban ayaqqabılara vida edilməsi lazım olan dövrlərdir. Hamiləliyinizin geri qalan qismində dabansız ayaqqabılar geyməniz narahatlıqlarınızı azaldacaq. NoName\nloading... Hamiləlik dövründə daha rahat yatmağın yolları\nhamile xanimlarcin maraqlidi\n7 iyun 2016 18:44\nMencun lazimsiz xeberdi\n7 iyun 2016 18:17\nhamile olan xanimlarimiz oxusun)\n7 iyun 2016 18:10


Goranboyda 40 mənzilli binanın tikintisi davam edir\n22:34, 25 Fevral 2020\n5 Sentyabr, 12:41 Sosial mediada paylaşın:\nÖlkəmizdə bütün sahələr üzrə müasir infrastrukturun qurulması təkcə paytaxt və iri şəhərlərlə məhdudlaşmır. Dağ rayonları və ucqar kəndlərdə də bu inkişaf hiss olunur. Yollar yenidən qurulur, müasir məktəblər, yaşayış binaları tikilir. Goranboy şəhərində qəzalı evlərdə yaşayan əhalinin mənzil-məişət şəraitinin yaxşılaşdırılmasına dair tədbirlər haqqında Dövlət başçısının sərəncamına uyğun olaraq 40 mənzilli binanın tikintisi aparılır.\nGoranboyda qəzalı binalarda yaşayan sakinlərin mənzil məişət şəraitini yaxşılaşdırmaq məqsədi ilə tikintisi davam edən çoxmənzilli yaşayış binasının bu ilin sonuan kimi tamamlanaraq sakinlərin ixtiyarına verilməsi nəzərdə tutulub.\nHazırda 5 mərtəbəli 40 mənzilli binada beton konstruksiya və hörgü işləri tamamlanmaq üzrədir. 2 blokdan ibarət olacaq tikilidə 1,2 və 3 otaqlı mənzillər layihələndirilir. Müasir standartlara cavab verəcək binada sakinlərin rahatlığının təmin olunması üçüb bütün infrastruktur tədbirləri görülür.\nAzər Hüseynov (iş icraçısı): "Bu ərazidə qəzalı vəziyyətdə olan 2 mərtəbəli bina biz tərəfindən sökülərək yerində müasir tipli 5 mərtəbəli 40 mənzilli yaşayış binasının inşası aparılır. Bununla yanaşı, ərazidə içməli və texniki su anbarlarının qazıntısı gedir. Ərazidə abadlıq quruculuq, asfalt, yaşıllıq və uşaq meydançasının tikintisidə nəzərdə tutulur.”\nLayihəyə əsasən mənzillərin isidilməsinin kombi sistemi vasitəsilə həyata keçirilməsi nəzərdə tutulub. Mənzillər tam təmir olunaraq sakinlərin istifadəsinə veriləcək.


Gündəlik (1-ci bölüm) » wWw.Qadinlar.Biz ~ Qadınlar Bir Incidir! Populyar Qadın Saytı\nSəs ver: -Xədicə, gəl yeməyini ye.\nP.S: Az olduğuna görə bağışlayın. Bu hekayə bu gündən yazılmağa başlayıb. Nəsə sualınız olsa verin. Hekayəni mən bütünlüklə bilirəm. F.E